text: Vejle-dreng jagter de gyldne palmer i Cannes
  28 april 2017 kl. 08.48
  Claes Bang er opvokset i Vejle. Nu bor han i København, og inden længe skal han til Frankrig i jagten på de gyldne palmer. 
  Den danske skuespiller Claes Bang, der har sine rødder i Vejle, har chancen for at løbe med de gyldne palmer ved den prestigefyldte filmfestival Cannes.
  - Den her hemmelighed har satme været svær at sidde på. The Square, Ruben Östlunds nye film, som vi lavede sidste sommer, er udtaget til hovedkonkurrencen i Cannes. Jeg kan simpelthen ikke være i egen krop af stolthed, skrev Claes Bang torsdag aften på Facebook.
  Det er den svensk-dansk producerede ”The Square”, hvor Claes Bang sidder på hovedrollen, der er nomineret,
  Claes Bang spiller en ambitiøs museumsinspektør, som, sammen med den amerikanske skuespiller Elisabeth Moss, lever og ånder for kunst. 
  Du kan læse mere om filmen på Det Danske Filminstituts hjemmeside.
  
  